ลดการปรากฏตัวของรอยฟกช้ำ ป้องกันการเกิดรอยฟกช้ำ ทำความเข้าใจเกี่ยวกับการเกิดรอยฟกช้ำ
การประคบเย็นเมื่อเกิดอุบัติเหตุจะช่วยลดอาการบวม ทำให้รอยช้ำจางลง และบรรเทาอาการเจ็บได้ สีคล้ำของรอยฟกช้ำเกิดขึ้นจากการที่เลือดไหลซึมออกมาจากเส้นเลือดที่แตกออก และการประคบเย็นนี้จะช่วยให้เส้นเลือดหดตัวลงและลดปริมาณของเลือดที่ไหลออกมา ซึ่งจะช่วยให้รอยช้ำลดลงได้ ในการประคบเย็น ให้ใช้เจลประคบเย็น น้ำแข็งก้อนห่อด้วยผ้าขนหนู หรือถุงที่บรรจุผักแช่แข็งห่อด้วยผ้าสะอาด ควรระวังอย่าประคบเย็นบนผิวหนังโดยตรง โดยควรห่อในผ้าขนหนูหรือผ้าก่อนเพื่อไม่ให้เป็นอันตรายต่อผิว ประคบลงบนบริเวณที่มีรอยฟกช้ำนาน 10 นาที แล้วจึงให้ผิวหนังได้พักประมาณ 20 นาทีก่อนเริ่มประคบอีกครั้ง ทำซ้ำวันละหลายๆ ครั้ง ครั้งละประมาณ 60 นาที หลังได้รับบาดเจ็บ ให้หาที่นั่งพักและพยายามยกส่วนที่มีรอยฟกช้ำให้อยู่สูงกว่าระดับหัวใจโดยเร็วที่สุด การยกส่วนที่ได้รับบาดเจ็บให้อยู่สูงจะทำให้เลือดไหลไปยังรอยฟกช้ำน้อยลง ซึ่งช่วยให้รอยช้ำจางลงได้ หากรอยฟกช้ำเกิดขึ้นบนขา ให้ยกขาขึ้นพาดพนักเก้าอี้หรือวางพักไว้บนกองหมอนที่ซ้อนกัน และหากรอยเกิดขึ้นบนแขน ให้วางพักไว้บนที่พักแขนหรือพนักโซฟา อาร์นิกาเป็นพืชที่อยู่ในตระกูลทานตะวัน ซึ่งสารสกัดของอาร์นิกาสามารถนำมาใช้เพื่อลดการอักเสบและการบวมที่เกิดจากรอยฟกช้ำและอาการเคล็ด มีหลักฐานบางชิ้นแสดงให้เห็นว่าอาร์นิกาอาจช่วยลดรอยช้ำได้เช่นกัน แต่อย่างไรก็ตาม หลักฐานเหล่านี้ยังคงไม่มีผลสรุปแน่ชัด  อาร์นิกามีทั้งในรูปแบบเจล ขี้ผึ้ง และครีม สามารถหาซื้อได้ตามร้านขายสินค้าเพื่อสุขภาพทั่วไป เพียงนวดอาร์นิกาในปริมาณเล็กน้อยลงบนรอยฟกช้ำตามคำแนะนำบนบรรจุภัณฑ์ อาร์นิกายังมีในรูปแบบเม็ด ซึ่งสามารถทานเป็นประจำทุกวันเพื่อช่วยลดการเกิดรอยฟกช้ำได้ การเกิดรอยฟกช้ำอย่างรุนแรงจะก่อให้เกิดความเจ็บปวด โดยเฉพาะอย่างยิ่งเมื่อรอยฟกช้ำเพิ่งเกิดขึ้น คุณสามารถบรรเทาอาการเจ็บปวดและอาการกดเจ็บได้โดยทานยาแก้ปวด เช่น อะเซตามีโนเฟน (acetaminophen) (เช่น Tylenol) หรือเอ็นเสด (NSAIDs) โดยยาแก้ปวดเหล่านี้สามารถช่วยลดการบวมได้อีกด้วย อย่างไรก็ตาม ยาเอ็นเสดอย่าง Motrin จะทำให้ร่างกายเกิดรอยฟกช้ำได้ง่าย แม้ว่ายาแก้ปวดกลุ่มไอบูโพรเฟน (ibuprofen) จะต้านการแข็งตัวของเลือดและเป็นสาเหตุทำให้เลือดไหลไปยังรอยฟกช้ำมากขึ้น แต่ยาแก้ปวดเหล่านี้สามารถทานได้เช่นกัน อย่างไรก็ตาม หากคุณมีปัญหาสุขภาพอื่นๆ เช่น แผลในกระเพาะอาหาร โรคหัวใจ หรือกำลังทานยาเจือจางเลือด ห้ามรับประทานยาเอ็นเสดหากไม่ได้ปรึกษาแพทย์ หลังการบวมในช่วงแรกเริ่มยุบลง ซึ่งจะใช้เวลาประมาณ 48-72 ชั่วโมงหลังได้รับบาดเจ็บ ให้เปลี่ยนจากการประคบเย็นมาเป็นการประคบร้อนแทน การประคบร้อนจะทำให้เลือดไหลเวียนดีขึ้น ซึ่งจะช่วยกำจัดเลือดที่คั่งอยู่ใต้ผิวหนังและทำให้รอยฟกช้ำหายเร็วขึ้น ในการประคบร้อน คุณสามารถใช้แผ่นความร้อนไฟฟ้า กระเป๋าน้ำร้อน หรือผ้าเช็ดตัวสะอาดแช่ในน้ำอุ่น ประคบไว้นาน 20 นาที วันละ 2-3 ครั้ง ควรแน่ใจว่ากระเป๋าน้ำร้อนไม่ร้อนเกินไป เพราะจะทำให้ผิวหนังไหม้ได้ มีวิธีการรักษาด้วยตนเองมากมายที่เชื่อกันว่าสามารถช่วยลดรอยช้ำได้ อย่างไรก็ตาม วิธีการเหล่านี้ยังคงไม่ได้รับการพิสูจน์โดยแน่ชัด และแม้ว่าจะยังไม่มีหลักฐานทางวิทยาศาสตร์ยืนยันว่าได้ผลจริงหรือไม่ แต่มีการวิจัยพบว่าว่าวิตามินเคมีคุณสมบัติในการรักษารอยฟกช้ำ ดังนั้น ผักใบเขียวบดละเอียด (เช่น ผักเคลหรือพาร์สลีย์) อาจช่วยลดรอยฟกช้ำได้ เนื่องจากผักใบเขียวเหล่านี้อุดมไปด้วยวิตามินเค นำใบพาร์สลีย์ (หรือผักเคล) 1 กำมือมาผสมให้เข้ากับวิชฮาเซล และทาลงบนผิวหนังบริเวณที่เกิดรอยฟกช้ำ โดยเชื่อกันว่าพาร์สลีย์จะช่วยลดการอักเสบและทำให้รอยช้ำจางลง  แม้ว่าวิธีนี้อาจไม่เห็นผลโดยทันที แต่การทานวิตามินเคแทนการทาบนรอยฟกช้ำสามารถช่วยลดการเกิดรอยฟกช้ำในอนาคตได้ แม้ว่าจะยังมีหลักฐานไม่เพียงพอเกี่ยวกับการใช้น้ำมันเซนต์จอห์นเวิร์ต อย่างไรก็ตาม เซนต์จอห์นเวิร์ตมักถูกใช้สำหรับรักษารอยฟกช้ำและการอักเสบ ทาน้ำมันเซนต์จอห์นเวิร์ตเล็กน้อยบนรอยฟกช้ำวันละหลายๆ ครั้ง  คุณสามารถนำถุงตาข่ายหรือถุงน่องไนล่อนมาห่อใบพาร์สลีย์ก่อนจุ่มลงไปในวิชฮาเซล เพื่อให้ขั้นตอนการทำง่ายขึ้น แม้ว่าวิธีเหล่านี้จะถูกกล่าวถึงไปแล้ว แต่ตัวย่อนี้จะช่วยให้คุณจำสิ่งที่ควรปฏิบัติในการรักษารอยฟกช้ำได้ โดย RICE ย่อมาจาก Rest (พัก) Ice (น้ำแข็ง) Compression (รัด) และ Elevation (ยก)  Rest (พัก) : พักส่วนที่ได้รับบาดเจ็บอย่างน้อย 1-2 วัน Ice (น้ำแข็ง) : ประคบน้ำแข็งบนบริเวณที่เกิดรอยฟกช้ำครั้งละ 10-20 นาที เพื่อช่วยลดอาการเจ็บและการอักเสบ Compression (รัด) : ใช้ผ้ายืดหรือผ้าพันรัดส่วนที่ได้รับบาดเจ็บเอาไว้ เพื่อช่วยไม่ให้เกิดการบวมมากขึ้น Elevation (ยก) : ใช้แรงโน้มถ่วงให้เป็นประโยชน์โดยยกแขนหรือขาที่ได้รับบาดเจ็บให้อยู่สูงกว่าระดับหัวใจ เพื่อช่วยลดอาการบวม การทานอาหารที่ดีต่อสุขภาพที่อุดมไปด้วยวิตามินและเกลือแร่จะช่วยให้ร่างกายของคุณฟื้นฟูได้เร็วขึ้นและป้องกันการเกิดรอยฟกช้ำได้ โดยเฉพาะวิตามินซีและเค ซึ่งเป็นส่วนสำคัญในการป้องกันการเกิดรอยฟกช้ำ  วิตามินซีจะช่วยในการลดการเกิดรอยฟกช้ำ โดยการเสริมสร้างผนังของหลอดเลือดให้แข็งแรง จึงทำให้เลือดไหลซึมออกมาน้อยลงเมื่อเกิดการชนหรือการกระแทก ภาวะขาดวิตามินซีอย่างรุนแรง (โรคลักปิดลักเปิด) จะส่งผลให้เกิดรอยฟกช้ำได้ง่าย ซึ่งมักเกิดขึ้นกับผู้ที่มีอาการป่วยเรื้อรัง ผู้ที่ขาดสารอาหารอย่างรุนแรง หรือผู้ที่ติดแอลกอฮอล์ แหล่งอาหารที่ดีของวิตามินซี ได้แก่ ผลไม้ในสกุลส้ม สตรอว์เบอร์รี่ พริกไทย และอาหารเสริมวิตามินรวม  วิตามินเคจะช่วยในการแข็งตัวของเลือด ซึ่งจะช่วยให้รอยฟกช้ำหายเร็วขึ้น ผู้ที่มีวิตามินเคในระดับต่ำจะมีโอกาสเสี่ยงในการเกิดรอยฟกช้ำมากขึ้น ภาวะขาดวิตามินเคอาจเกิดจากการเจริญเติบโตของแบคทีเรียในกระเพาะอาหารมากเกินไป โรคเซลิแอค ตับอ่อนอักเสบเรื้อรัง โรคลำไส้อักเสบเรื้อรัง หรือติดแอลกอฮอล์ แหล่งอาหารที่สำคัญของวิตามินเค ได้แก่ บรอกโคลี ผักปวยเล้ง กะหล่ำปลี และกะหล่ำดาว เด็กๆ มักจะหกล้ม ขี่จักรยานล้ม ต่อยกันเอง วิ่งชนสิ่งของ และประสบอุบัติเหตุที่ทำให้เกิดการกระแทกบนผิวหนัง วิธีที่ดีที่สุดในการลดการเกิดรอยฟกช้ำสำหรับเด็กคือการป้องกันไม่ให้พวกเขาเล่นอย่างรุนแรงเกินไป  หมั่นเช็คอุปกรณ์ป้องกันของเด็กอยู่เสมอ โดยดูให้แน่ใจว่าอุปกรณ์มีขนาดที่พอดีและสวมใส่ได้อย่างสะดวกสบาย เพื่อสามารถป้องกันเด็กๆ ไม่ให้เกิดรอยฟกช้ำในขณะเล่นกีฬาหรือทำกิจกรรมภายนอก ติดแผ่นโฟมไว้ที่มุมเคาน์เตอร์และโต๊ะกาแฟ และหากสามารถทำได้ ให้ยกโต๊ะออกไปในขณะที่เด็กกำลังเล่นกันอยู่ ควรแน่ใจว่าเด็กสวมรองเท้าที่สามารถป้องกันเท้าของเขาได้ การเลือกสวมรองเท้าผ้าใบหุ้มข้อจะช่วยปกป้องข้อเท้า จึงสามารถป้องกันการเกิดรอยฟกช้ำบนเท้าได้ แสงแดดจะไปทำร้ายผิวของคุณ ซึ่งจะส่งผลให้เกิดรอยฟกช้ำได้ง่ายขึ้น โดยเฉพาะผู้สูงอายุที่มีผิวบอบบางลง ซึ่งมีแนวโน้มมากขึ้นที่ผิวจะถูกทำร้ายและเกิดรอยฟกช้ำ ดังนั้น จึงควรทาครีมกันแดดเป็นประจำ โดยเฉพาะบนใบหน้า รวมถึงสวมหมวกและเสื้อแขนยาว เพื่อปกป้องผิวจากการถูกแดด ควรเลือกสวมเสื้อแขนยาวและกางเกงขายาว ซึ่งจะช่วยเพิ่มชั้นป้องกันและทำให้ได้รับบาดเจ็บน้อยลงเมื่อเกิดการชนหรือกระแทก และยังช่วยป้องกันแสงแดดได้อีกด้วย รอยฟกช้ำเป็นรอยที่เกิดขึ้นบนผิวหนัง มีสาเหตุมาจากการที่เส้นเลือดฝอยใต้ผิวหนังได้รับความเสียหาย เมื่อไม่มีรอยแยกเป็นแผลบนผิวหนังและมีเลือดไหลออกจากเส้นเลือดฝอย ก็จะทำให้เกิดเป็นรอยฟกช้ำขึ้นมา โดยส่วนใหญ่รอยฟกช้ำมักมีอาการเจ็บ นุ่ม และบวมขึ้นมา นอกจากนี้ รอยฟกช้ำยังมีหลายชนิดแตกต่างกัน ซึ่งสามารถเกิดขึ้นได้ทั้งบนผิวหนัง กล้ามเนื้อ และกระดูก โดยรอยฟกช้ำบนผิวหนังสามารถพบได้มากที่สุด ในขณะเดียวกัน รอยฟกช้ำที่เกิดบนกระดูกจะมีอาการรุนแรงที่สุด  รอยฟกช้ำอาจปรากฏนานเป็นสัปดาห์หรือเป็นเดือน และจะเปลี่ยนสีไปเรื่อยๆ ในขณะที่ฟื้นฟู โดยเริ่มจากเป็นสีแดง แล้วเริ่มเปลี่ยนเป็นสีม่วงหรือสีน้ำเงิน จากนั้นจึงกลายเป็นสีเหลือง หากพบประวัติการเกิดรอยฟกช้ำในครอบครัว แพทย์ของคุณอาจลองตรวจดูว่าคุณมีโรคทางพันธุกรรมที่ทำให้การแข็งตัวของเลือดมีความผิดปกติหรือไม่ ยาบางชนิดอาจเป็นสาเหตุทำให้เกิดรอยฟกช้ำได้ เนื่องจากยาเหล่านี้จะส่งผลให้เลือดเจือจางลง ซึ่งจะทำให้เกิดลิ่มเลือดและก่อให้เกิดรอยช้ำขึ้นมาได้ นอกจากนี้ ยาเจือจางเลือดยังทำให้เกิดรอยฟกช้ำได้ง่ายขึ้นอีกด้วย รอยฟกช้ำที่เกิดขึ้นจากการทานยาเจือจางเลือดอาจเป็นสัญญาณเตือนว่าคุณกำลังใช้ยาในปริมาณที่มากเกินไป ดังนั้น แพทย์ของคุณอาจปรับขนาดยาให้เหมาะสมหรือให้คำปรึกษาเกี่ยวกับวิธีการลดการเกิดรอยฟกช้ำ  ยาเจือจางเลือดต่างๆ เช่น Coumadin Xarelto Aspirin Warfarin Heparin หรือ Pradaxa อาจทำให้ร่างกายของคุณเกิดรอยฟกช้ำได้ง่ายกว่าปกติ นอกจากนี้ ในช่วงที่ใช้ยาเหล่านี้ รอยฟกช้ำอาจดูแย่ลงกว่าเดิมอีกด้วย เนื่องจากรอยฟกช้ำจำเป็นต้องให้เลือดที่ไหลออกมาจากเส้นเลือดที่แตกออกจับตัวกันเป็นลิ่ม และยาเจือจางเลือดนี้จะไปป้องกันไม่ให้เกิดลิ่มเลือดและทำให้เลือดไหลซึมออกมายาวนานขึ้น ยาชนิดอื่นๆ เช่น เอ็นเสด (NSAIDS) คอร์ติโคสเตียรอยด์ (corticosteroids) แอนตี้นีโอพลาสติก (antineoplastics) จะส่งผลให้เกิดความผิดปกติของเกล็ดเลือดและทำให้เกิดรอยฟกช้ำได้ง่าย อาหารเสริมบางชนิด เช่น วิตามินอี น้ำมันปลา กระเทียม และแปะก๊วยจะทำให้รอยฟกช้ำหายง่ายขึ้น คุณสามารถปฏิบัติตามวิธีที่แนะนำได้แม้กำลังใช้ยาเหล่านี้อยู่ อย่างไรก็ตาม ควรปรึกษาแพทย์หากรอยฟกช้ำขยายวงกว้างหรือมีอาการบวมหรือเจ็บ แม้ว่ารอยฟกช้ำโดยส่วนใหญ่มักจะหายเองภายใน 2 สัปดาห์ แต่ในบางกรณี รอยฟกช้ำอาจเป็นสัญญาณของอาการบาดเจ็บหรืออาการป่วยที่รุนแรง ตั้งแต่ปัญหาการแข็งตัวของเลือดผิดปกติไปจนถึงโรคต่างๆ ได้ ดังนั้น คุณจึงควรปรึกษาแพทย์หากมีอาการต่อไปนี้  รอยฟกช้ำมีอาการเจ็บปวดที่รุนแรงผิวหนังและผิวหนังโดยรอบเกิดการบวม รอยฟกช้ำปรากฏขึ้นมาอย่างรวดเร็วโดยไม่ทราบสาเหตุที่ชัดเจน กำลังทานยาเจือจางเลือด ไม่สามารถเคลื่อนไหวข้อต่อที่อยู่ใกล้บริเวณที่เกิดรอยฟกช้ำได้ โดยอาการนี้อาจเป็นสัญญาณบอกของการมีกระดูกหัก รอยฟกช้ำเกิดขึ้นมาเรื่อยๆ และเห็นได้อย่างชัดเจน เช่น มีรอยฟกช้ำเกิดขึ้น 5 จุดหรือมากกว่านั้น โดยไม่มีแผลบาดเจ็บ พบภาวะเลือดออกผิดปกติในประวัติการเจ็บป่วยของตนเองและครอบครัว รอยฟกช้ำอยู่บนบริเวณกะโหลกศีรษะหรือใบหน้า มีภาวะเลือดออกผิดปกติในบริเวณอื่นๆ เช่น จมูก เหงือก หรือในอุจจาระ นอกจากนี้ การอาเจียนออกมาเป็นสีน้ำตาลคล้ำ (coffee grounds) และการถ่ายอุจจาระออกมาเป็นสีดำและเหนียวยังเป็นสัญญาณเตือนของภาวะเลือดออกในทางเดินอาหารอีกด้วย
ประคบเย็นเพื่อลดอาการบวม. พักและยกส่วนที่มีรอยฟกช้ำให้อยู่สูง. ใช้อาร์นิกา. ทานยาเพื่อบรรเทาอาการปวด. ประคบร้อนเพื่อให้หายเร็วขึ้น. ใช้วิธีการรักษาด้วยตนเอง. ใช้หลัก RICE. ปรับอาหาร. จับตาดูเด็กๆ เพื่อให้แน่ใจว่าพวกเขากำลังเล่นอย่างปลอดภัย. หลีกเลี่ยงการอยู่กลางแดดเป็นเวลานาน. สาเหตุของการเกิดรอยฟกช้ำ. ยาบางชนิดอาจกระตุ้นให้เกิดรอยฟกช้ำได้. เมื่อไรที่ควรไปพบแพทย์.
https://www.wikihow.com/Reduce-Bruising https://www.wikihow.com/Reduce-Bruising https://www.wikihow.com/Reduce-Bruising
Reducing the Appearance of Bruises Preventing Bruises Understanding Bruises